Удобството от това да обличаш своето бебе с боди идва от това, че дрехите са лесни за сваляне и откопчване. На пазара има два варианти – с капси или с велкро – и двата вида имат своите предимства и се ползват за различни възрасти.
Бодитата с велкро са особено удобни за новородени бебета, тъй като при тях движението на долната част на тялото е доста ограничено. До развиването на моторната функция на краката, децата в тази възраст не причиняват толкова голям стрес над закопчаващия механизъм.
Велкрото е лесно за отлепване, което дава достъп до памперса при нужда от смяна.
Капсите, от друга страна, са значително по-сигурен метод за закопчаване, което ги прави удачен избор за деца над 6 месеца. При тях краката са доста активни и е нужно по-здраво закопчаване.